Goeie nuus: 'Gryp-en-spaander-dief' deur motoriste vasgetrek | Maroela Media
Kapt. Joe Sepato, woordvoerder van die polisie, het gesê 'n vrou het Donderdagmiddag in haar motor by 'n verkeerslig in Silverton, Pretoria, gesit toe 'n man haar voorste linkerpassasiersruit uitgeslaan en haar handsak gegryp het. Die vrou het haar handsak teruggegryp, maar die man kon daarin slaag om dit af te neem waarna hy in die N4 se rigting gehardloop het.
Volgens Sepato het twee mans in die motor agter die vrou gesien wat gebeur het en agter die man begin aanhardloop. Hulle het die 24-jarige verdagte gegryp waarna hy 'n mes uitgeruk en hulle daarmee probeer steek het. Die verdagte het weer weggehardloop. Die bestuurder van 'n insleepvoertuig het die ander twee mans te hulp gesnel en hulle kon daarin slaag om die verdagte weer vas te trek.
Die polisie is ontbied en die verdagte is in hegtenis geneem. Hy sal na verwagting Maandag in die Pretoriase landdroshof verskyn.
Tien uit Tien vir die helpers!!
I LOVE THIS!!! Ons moet aanhou terugbaklei!!! Julle helpers is die beste!!!
Sien, as ons so begin saamstaan, gaan die misdadigers swaar kry!
Veels geluk aan julle 3 manne! Het baie respek vir julle wat ten spyte van gevaar uitgespring en gehelp het. Mooi so!